# *Projekts*

LATVIJAS REPUBLIKAS MINISTRU KABINETS

2015.gada \_\_\_\_.\_\_\_\_\_\_\_\_\_\_\_\_ Rīkojums Nr. \_\_\_

Rīgā (prot. Nr. \_\_ \_\_\_.§)

**Par civilā eksperta dalību Eiropas Drošības un sadarbības organizācijas speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Sergeja Mļijevska, personas kods XXXXXX-XXXXX, (turpmāk – civilais eksperts), nosūtīšanu dalībai Eiropas Drošības un sadarbības organizācijas speciālajā novērošanas misijā Ukrainā (turpmāk – starptautiskā misija).
2. Saskaņā ar Ministru kabineta 2009. gada 13. janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (turpmāk – noteikumi Nr.35) 7.2.apakšpunktu noteikt, ka civilā eksperta piedalīšanās laiks starptautiskajā misijā ir no 2015. gada 19. janvāra līdz 2015. gada 31. martam.
3. Ņemot vērā starptautiskās misijas finansēšanas noteikumus, paredzēt, ka:
	1. saskaņā ar noteikumiem Nr. 35 (7.3. apakšpunkts un 14. punkts) civilajam ekspertam netiek izmaksāta minēto noteikumu 15. punktā paredzētā piemaksa;
	2. saskaņā ar noteikumiem Nr. 35 (14. punkts) civilajam ekspertam netiek segti citi minēto noteikumu 16. un 17. punktā paredzētie izdevumi, izņemot tos izdevumus, kas minēti šā rīkojuma 4.punktā.
4. Saskaņā ar noteikumu Nr. 35 16.2. apakšpunktu paredzēt, ka civilajam ekspertam sedz veselības apdrošināšanas izdevumus 386 *euro* apmērā.
5. Ārlietu ministrijai šī rīkojuma 4.punktā minēto izdevumu segšanu nodrošināt no tai piešķirtajiem valsts budžeta līdzekļiem.

Ministru prezidente L.Straujuma

Ārlietu ministrs E.Rinkēvičs

Ārlietu ministrs E.Rinkēvičs

Vīza: Valsts sekretārs A.Pildegovičs

10.01.2015 12:05

216

Agnese Gerharde, 67016269

agnese.gerharde@mfa.gov.lv